4. lejeloven om aconto vand
når det gælder forbrug af vand, så er det vigtigt at være opmærksom på, at der skal kunne vises dokumentation for afholdte vandudgifter for hvert enkelt lejemål. vand er nemlig det eneste forbrug, som ikke kan fordeles “retfærdigt” ud fra en samlet måler for en hel ejendom, da der er stor forskel på, hvor meget vand en person bruger. derfor er det heller ikke tilladt for udlejer at opkræve lejer for aconto vand, medmindre der findes en individuel vandmåler på lejemålet.

 

i alle nye lejligheder vil der være individuelle vandmålere, men findes der ikke en individuel vandmåler til lejemålet, så skal du som udlejer selv sørge for at medregne det forventede vandforbrug i huslejen. opkræves vandforbruget i huslejen, kan du som udlejer ikke kræve efterbetaling af lejer, uanset størrelsen på det reelle forbrug, og derfor er det vigtigt, at du beregner det forventede forbrug rigtigt. omvendt kan du dog heller ikke bare sætte huslejen højt, da lejer så vil kunne få denne nedsat, hvis dine faktiske omkostninger til lejemålet er lavere.

